29 
det var Søer, som vare smeltede igjennem. Inde langs Strand¬ 
kanten var Isen brudt, og, for at undgaa at benytte Kajakkerne, 
hvad der vilde have taget for lang Tid, færgede vi med Isstykker 
til Land, hvor vi ankom efter 2V 2 Times Marsch. 
Medens Gand. Hartz og Deichmann bleve ved Kysten 
for i Ro at foretage Indsamlinger af Planter og Insekter, og en 
Mand blev efterladt ved Slæderne for at beskytte vore Ting mod 
en nærmere Undersøgelse af nysgjerrige Bjørne eller Ræve, gik 
Resten af Expeditionen ind i Landet Vest paa for at opsøge 
Mosknsoxer, af hvilke vi allerede nede ved Stranden havde seet 
flere Spor. 
Fra Bunden af Bugten strakte sig et Dalstrøg ind i Landet 
Vest paa, gjennem hvilket en temmelig bred, men ikke meget 
dyb Elv strømmede ud. Omtrent IV2 Mil inde blev Dalstrøget 
ved et mindre Højdeparti paa c. 1200 Fod delt i to Dele. Nord 
for Hoveddalen laa høje Fjælde, og Syd for os havde vi Hold 
with Hope’s Fjældskraaning, langs hvilken vi gik for at have 
Overblik over Dalen. Strandbredden i Bugten dannedes af en 
gruset Forstrand paa c. 100 Alens Bredde af grovt, sort Sand 
og Grus. Derefter kom en slammet, sumpet Strækning og bag 
denne en Slette paa c. 200 Fods Højde med en forholdsvis tem¬ 
melig jævn Overflade. 
Det første Indtryk, man fik af Landet her, var ikke meget 
tiltalende: Golde, stærkt forvittrede Basaltfjælde, fra hvis Sne¬ 
samlinger Vandet sivede ned langs Fjældskraaningen og dannede 
et Ælte af Ler og Grus, hist og her enkelte smaa, forkuede 
Planter, altfor smaa og altfor spredte til at give Landskabet 
blot et Anstrøg af Vegetation; kun enkeltvis fandt vi en lille, 
fin Blomst, der kontrasterede stærkt mod de temmelig uhygge¬ 
lige Omgivelser, en sort, gruset Forstrand paa hvilken Is- 
skodserne vare strandede og lidt højere oppe paa Stranden 
noget forvadsket, afbleget Drivtræ. 
Efterhaanden som vi imidlertid kom bort fra Kysten, bleve 
Omgivelserne frodigere. Paa Udløberne fra Fjældrvggen, hvilke 
